[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 23.9.2010

COM(2010) 497 τελικό

ΕΚΘΕΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΣΤΟ ΣΥΜΒΟΥΛΙΟ

3η ΔΗΜΟΣΙΟΝΟΜΙΚΗ ΕΚΘΕΣΗ ΤΗΣ ΕΠΙΤΡΟΠΗΣΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΣΤΟ ΣΥΜΒΟΥΛΙΟ σχετικά με το ΕΥΡΩΠΑΪΚΟ ΓΕΩΡΓΙΚΟ ΤΑΜΕΙΟ ΑΓΡΟΤΙΚΗΣ ΑΝΑΠΤΥΞΗΣ (ΕΓΤΑΑ):ΟΙΚΟΝΟΜΙΚΟ ΕΤΟΣ 2009

SEC(2010) 1091

ΠΙΝΑΚΑΣ ΠΕΡΙΕΧΟΜΕΝΩΝ

1. Διαδικασία του προϋπολογισμού 3

1.1. Προσχέδιο προϋπολογισμού (ΠΠ) 2009 3

1.2. Σχέδιο προϋπολογισμού (ΣΠ) 2009 3

1.3. Τροποποιητική επιστολή (ΤΕ) 2009 3

1.4. Δεύτερη ανάγνωση του Συμβουλίου 3

1.5. Έγκριση του προϋπολογισμού του 2009 3

2. Διαχείριση πιστώσεων 4

2.1. Διαχείριση πιστώσεων ανάληψης υποχρεώσεων 4

2.1.1. Επιχειρησιακά προγράμματα ΕΓΤΑΑ 4

2.1.2. Τεχνική βοήθεια 4

2.2. Διαχείριση πιστώσεων πληρωμών 5

2.2.1. Επιχειρησιακά προγράμματα ΕΓΤΑΑ 5

2.2.2. Τεχνική βοήθεια 5

3. Εκτέλεση του προϋπολογισμού του ΕΓΤΑΑ για το 2009 5

3.1. Εισαγωγή 5

3.2. Τροποποίηση των προγραμμάτων ΕΓΤΑΑ 6

3.3. Εκτέλεση πιστώσεων ανάληψης υποχρεώσεων 6

3.3.1. Επιχειρησιακά προγράμματα ΕΓΤΑΑ 6

3.3.2. Τεχνική βοήθεια 6

3.4. Εκτέλεση πιστώσεων πληρωμών 6

3.4.1. Επιχειρησιακά προγράμματα ΕΓΤΑΑ 6

3.4.2. Τεχνική βοήθεια 6

3.5. Ανάλυση δαπάνης που δηλώνεται ανά άξονα και μέτρο 6

3.6. Ποσοστό εκτέλεσης προγραμμάτων ΕΓΤΑΑ 6

Διαδικασία του προϋπολογισμού

Προσχέδιο προϋπολογισμού (ΠΠ) 2009

Το προσχέδιο προϋπολογισμού του 2009 εγκρίθηκε από την Επιτροπή και προτάθηκε στην αρμόδια για τον προϋπολογισμό αρχή, στις 6 Μαΐου 2008. Η πρόταση για το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) σύμφωνα με τον τομέα 2 του δημοσιονομικού πλαισίου της περιόδου 2007-2013, ανέρχεται συνολικά σε 13 395 εκατ. ευρώ για πιστώσεις ανάληψης υποχρεώσεων και σε 9 842 εκατ. ευρώ για πιστώσεις πληρωμών.

Θέση προϋπολογισμού | Πιστώσεις ανάληψης υποχρεώσεων (σε €) | Πιστώσεις πληρωμών (σε €) |

05.040501 (Προγράμματα αγροτικής ανάπτυξης) | 13 373 504 584 | 9 832 000 000 |

05.040502 (Τεχνική βοήθεια) | 21 913 625 | 9 900 000 |

Σχέδιο προϋπολογισμού (ΣΠ) 2009

Τον Ιούλιο του 2008, το Συμβούλιο ενέκρινε το σχέδιο προϋπολογισμού του 2009. Οι πιστώσεις πληρωμών για προγράμματα του ΕΓΤΑΑ μειώθηκαν κατά 115,0 εκατ. ευρώ σε σύγκριση με το προσχέδιο του προϋπολογισμού.

Τροποποιητική επιστολή (ΤΕ) 2009

Τον Οκτώβριο του 2008, η Επιτροπή ενέκρινε διορθωτική επιστολή αριθ. 2 για το προσχέδιο προϋπολογισμού του 2009. Παρά το γεγονός ότι η διαδικασία της διορθωτικής επιστολής αφορά κυρίως το ΕΓΤΕ, οι πιστώσεις για τα προγράμματα ΕΓΤΑΑ αυξήθηκαν, αντανακλώντας πρόσθετη μεταφορά από τον πρώτο πυλώνα ποσού 0,16 εκατ. ευρώ που αφορά τη μεταρρύθμιση στον τομέα του οίνου. Η αύξηση αφορά τόσο πιστώσεις ανάληψης υποχρεώσεων, όσο και πιστώσεις πληρωμών.

Δεύτερη ανάγνωση του Συμβουλίου

Με τη δεύτερη ανάγνωση του Συμβουλίου, η οποία εγκρίθηκε στις 12.11.2008, στις πιστώσεις για το ΕΓΤΑΑ δεν επήλθαν οι προταθείσες στη διορθωτική επιστολή τροποποιήσεις.

Έγκριση του προϋπολογισμού του 2009

Στη σύνοδο ολομέλειας τον Δεκέμβριο του 2008, το Ευρωπαϊκό Κοινοβούλιο ενέκρινε τον προϋπολογισμό του 2009, αυξάνοντας τα ποσά για τα προγράμματα του ΕΓΤΑΑ που προτάθηκαν στο πλαίσιο της δεύτερης ανάγνωσης του Συμβουλίου, κατά 249,8 εκατ. ευρώ για πιστώσεις ανάληψης υποχρεώσεων και μειώνοντας τα ποσά κατά 696,8 εκατ. ευρώ για πιστώσεις πληρωμών.

Θέση προϋπολογισμού | Πιστώσεις ανάληψης υποχρεώσεων (σε €) | Πιστώσεις πληρωμών (σε €) |

05.040501 (Προγράμματα αγροτικής ανάπτυξης) | 13 623 504 584 | 9 135 331 205 |

05.040502 (Τεχνική βοήθεια) | 21 913 625 | 9 900 000 |

Διαχείριση πιστώσεων

Διαχείριση πιστώσεων ανάληψης υποχρεώσεων

Επιχειρησιακά προγράμματα ΕΓΤΑΑ

Το 2009, οι πιστώσεις ανάληψης υποχρεώσεων στον αρχικό προϋπολογισμό ανήλθαν σε 13,62 δισεκατ. ευρώ. Το ποσόν αυτό αυξήθηκε (διορθωτικός προϋπολογισμός αριθ. 4) κατά 0,6 δισεκ. ευρώ, που αντιστοιχεί στο πρώτο μέρος της δέσμης για την ανάκαμψη, μειώθηκε όμως (διορθωτικός προϋπολογισμός αριθ. 10) κατά 0,25 δισεκ. ευρώ σε πιστώσεις που εγγράφηκαν και με διόρθωση της αρμόδιας επί του προϋπολογισμού αρχής, που δεν ήταν δυνατό να εκτελεστεί λόγω ανεπαρκούς νομικής βάσης. Επομένως, το τελικό διαθέσιμο ποσόν για το δημοσιονομικό έτος 2009 ανήλθε σε 13,97 δισεκ. ευρώ.

Το συνολικό ποσόν που ανελήφθη το 2009 για προγράμματα του ΕΓΤΑΑ ανήλθε σε 13,72 δισεκ. ευρώ. Ποσόν 252 εκατ. ευρώ μεταφέρθηκε στο 2010.

Διαχείριση πιστώσεων ανάληψης υποχρεώσεων το 2009 - ΕΓΤΑΑ | Θέση προϋπολογισμού 05.040501 (ποσά σε €) |

Πιστώσεις στις αρχές του 2009 | 13 623 504 584 |

Διορθωτικός προϋπολογισμός αριθ. 4 – συμπληρωματικό κονδύλιο δυνάμει του Ευρωπαϊκού Σχεδίου για την Ανάκαμψη της Οικονομίας | 600 000 000 |

Διορθωτικός προϋπολογισμός αριθ. 10 – Ακύρωση μη εκτελεστών πιστώσεων | -249 840 000 |

Διαθέσιμες πιστώσεις το 2009 | 13 973 664 584 |

Χρησιμοποιηθείσες πιστώσεις το 2009 | 13 721 634 827 |

Μη χρησιμοποιηθέντα ποσά στο τέλος του 2009 – Μεταφορά στο 2010 | 252 029 757 |

Τεχνική βοήθεια

Σύμφωνα με το άρθρο 69 παράγραφος 2 του κανονισμού 1698/2005 του Συμβουλίου, το 0,25% των κοινοτικών πόρων για τη στήριξη της αγροτικής ανάπτυξης διατίθεται στην τεχνική βοήθεια για την Επιτροπή. Το διαθέσιμο προς τον σκοπό αυτό ποσό στον προϋπολογισμό του 2009, ανήλθε σε 21,9 εκατ. ευρώ. Στο τέλος του 2009, το σύνολο των αναλήψεων ανήλθε σε 5,1 εκατ. ευρώ.

Διαχείριση πιστώσεων πληρωμών

Επιχειρησιακά προγράμματα ΕΓΤΑΑ

Το 2009, οι αρχικές πιστώσεις πληρωμών ανήλθαν σε 9,91 δισεκ. ευρώ, εκ των οποίων τα 9,1 δισεκ. ευρώ αντιστοιχούσαν στον ψηφισθέντα προϋπολογισμό και τα 775 εκατ. ευρώ σε πιστώσεις που μεταφέρθηκαν από το 2008. Τον Δεκέμβριο, με τον διορθωτικό προϋπολογισμό αριθ. 10, μειώθηκε το ποσόν κατά 1,65 δισεκ. ευρώ, για να ληφθούν υπόψη οι αναθεωρηθείσες προβλέψεις πληρωμών που υπέβαλαν τα κράτη μέλη τον Σεπτέμβριο. Συνεπώς, οι διαθέσιμες πιστώσεις πληρωμών για το δημοσιονομικό έτος 2009 ανήλθαν σε 8,26 δισεκ. ευρώ.

Το συνολικό ποσόν που καταβλήθηκε το 2009 στα κράτη μέλη για προγράμματα του ΕΓΤΑΑ, ανήλθε σε 8,21 δισεκ. ευρώ.

Διαχείριση πιστώσεων πληρωμών το 2009 - ΕΓΤΑΑ | Θέση προϋπολογισμού 05.040501 (ποσά σε €) |

Πιστώσεις στις αρχές του 2009 | 9 135 331 205 |

Πιστώσεις μεταφερθείσες από το 2008 | 774 864 326 |

Διορθωτικός προϋπολογισμός αριθ. 10 – Μείωση πιστώσεων πληρωμών κατόπιν της αναθεώρησης των προβλέψεων των ΚΜ | -1 650 000 000 |

Διαθέσιμες πιστώσεις το 2009 | 8 260 195 531 |

Χρησιμοποιηθείσες πιστώσεις το 2009 | 8 209 373 256 |

Μη χρησιμοποιηθέντα ποσά στο τέλος του 2009 | 50 822 275 |

Τεχνική βοήθεια

Στον προϋπολογισμό του 2009, διατέθηκαν 9,9 εκατ. ευρώ για πιστώσεις πληρωμών. Στο τέλος του έτους, το σύνολο των πληρωμών ανήλθε σε 3,7 εκατ. ευρώ.

Εκτέλεση του προϋπολογισμού του ΕΓΤΑΑ για το 2009

Εισαγωγή

Το οικονομικό έτος 2009 ήταν κυρίως ένα έτος μετάβασης από το αρχικό στάδιο έγκρισης και εκκίνησης προγραμμάτων αγροτικής ανάπτυξης (μεταξύ άλλων, πληρωμής προκαταβολών) στο στάδιο κατά το οποίο η εκτέλεση των περισσοτέρων εξ αυτών γίνεται πλέον με κανονικό ρυθμό. Ωστόσο, η μετάβαση αυτή επιβραδύνθηκε κάπως λόγω της οικονομικής κρίσης, η οποία επηρέασε αρνητικά την ικανότητα των κρατών μελών για χορήγηση συγχρηματοδότησης και, ενδεχομένως, είχε ως αποτέλεσμα να δημιουργηθεί ενδοιασμός στους δικαιούχους όσον αφορά την ανάληψη οποιασδήποτε υποχρέωσης, την καθυστερημένη έγκριση ορισμένων προγραμμάτων και την απειρία ορισμένων κρατών μελών στην εφαρμογή προγραμμάτων αγροτικής ανάπτυξης.

Ένα ακόμη σημαντικό χαρακτηριστικό στοιχείο του οικονομικού έτους 2009 είναι η διαδικασία αναπρογραμματισμού, κατόπιν του τεστ υγείας και του Ευρωπαϊκού Σχεδίου για την Ανάκαμψη της Οικονομίας.

Τροποποίηση των προγραμμάτων ΕΓΤΑΑ

Το 2009, επήλθαν συνολικά 132 τροποποιήσεις σε προγράμματα αγροτικής ανάπτυξης (ΠΑΑ) για την περίοδο προγραμματισμού 2007-2013: 76 με τη διαδικασία κοινοποίησης και 56 με απόφαση της Επιτροπής, κατόπιν θετικής γνωμοδότησης της επιτροπής αγροτικής ανάπτυξης (ΕΑΑ). Εκ των 56 τροποποιήσεων, 49 εγκρίθηκαν στο πλαίσιο του τεστ υγείας και του Ευρωπαϊκού Σχεδίου για την Ανάκαμψη της Οικονομίας. Λόγω του αριθμού των προγραμμάτων που έπρεπε να τροποποιηθούν (συνολικά 88) και της πολυπλοκότητας του προπαρασκευαστικού έργου και των διαπραγματεύσεων, ήταν αδύνατον να εγκριθεί το σύνολο των τροποποιήσεων του ΤΥ και του ΕΣΑΟ το 2009. Οι αποφάσεις της Επιτροπής που αφορούν τα 39 προγράμματα των οποίων εκκρεμεί η εφαρμογή εκδόθηκαν στις αρχές του 2010, γεγονός το οποίο εξηγεί τη μεταφορά πιστώσεων ανάληψης υποχρεώσεων ύψους 252 εκατ. ευρώ, από το 2009 στο 2010.

Εκτέλεση πιστώσεων ανάληψης υποχρεώσεων

Επιχειρησιακά προγράμματα ΕΓΤΑΑ

Στον πίνακα που ακολουθεί εμφαίνονται οι αναλήψεις ανά κράτος μέλος το 2009 και το κονδύλι που καθορίστηκε με την απόφαση 636/2006 της Επιτροπής (η τροποποίηση του Οκτωβρίου 2009 παραμένει σε ισχύ μέχρι το τέλος του έτους).

Το 2009, οι διαθέσιμες πιστώσεις ανάληψης υποχρεώσεων για τα προγράμματα ΕΤΓΑΑ ανήλθαν σε 13,97 δισεκ. ευρώ και το αναληφθέν ποσόν σε 13,72 δισεκ. ευρώ. Το υπόλοιπο ποσόν των 252 εκατ. ευρώ αντιστοιχεί σε προγράμματα των οποίων οι τροποποιήσεις, κατόπιν του τεστ υγείας και του Ευρωπαϊκού Σχεδίου για την Ανάκαμψη της Οικονομίας, δεν εγκρίθηκαν προ του τέλους του έτους. Οι πιστώσεις αυτές μεταφέρθηκαν στο 2010 και αναλήφθηκαν εξ ολοκλήρου εντός της προθεσμίας της 31ης Μαρτίου 2010. Συνεπώς, δεν χάθηκε κανένα ποσόν για τα προγράμματα αγροτικής ανάπτυξης.

[pic]

Τεχνική βοήθεια

Στον πίνακα που ακολουθεί εμφαίνονται οι πιστώσεις ανάληψης υποχρεώσεων για τεχνική βοήθεια που χρησιμοποιήθηκαν το 2009. Το σημαντικότερο μέρος αφορά το Ευρωπαϊκό Δίκτυο Αγροτικής Ανάπτυξης.

[pic]

Εκτέλεση πιστώσεων πληρωμών

Επιχειρησιακά προγράμματα ΕΓΤΑΑ

Στον προϋπολογισμό του 2009, το ποσόν για τις πιστώσεις πληρωμών, περιλαμβανομένης της μεταφοράς από το 2008, ανήλθε σε 9,91 δισεκ. ευρώ. Τον Δεκέμβριο, με τον διορθωτικό προϋπολογισμό αριθ. 10, το ποσόν αυτό μειώθηκε κατά 1,65 δισεκ. ευρώ, επομένως το σύνολο των πιστώσεων για το έτος ανέρχεται τελικά σε 8,26 δισεκ. ευρώ.

Στο τέλος του 2009, το σύνολο του ποσού που καταβλήθηκε για προγράμματα του ΕΓΤΑΑ ανήλθε σε 8,21 δισεκατ. ευρώ. Μεταξύ των πιστώσεων του έτους (8,26 δισεκ. ευρώ) και του συνολικά καταβληθέντος ποσού υπάρχει διαφορά 51,2 εκατ. ευρώ, που αντιπροσωπεύει υστέρηση εκτέλεσης της τάξης του 0,6%.

Στον πίνακα που ακολουθεί εμφαίνεται η κατανομή του ποσού αυτού ανά περίοδο δήλωσης:

[pic]

Στο τέλος του έτους, εκκρεμούσε εν όλω ή εν μέρει η εξόφληση του 3ου τριμήνου του 2009 για 6 προγράμματα ΕΓΤΑΑ, διότι οι πιστώσεις ανάληψης υποχρεώσεων για τα προγράμματα αυτά χρησιμοποιήθηκαν εξ ολοκλήρου με την πληρωμή προηγουμένων αιτήσεων. Στον πίνακα που ακολουθεί εμφαίνονται τα 6 προγράμματα ΕΓΤΑΑ και τα αντίστοιχα ποσά. Για να γίνει η πληρωμή, έπρεπε πρώτα να είναι διαθέσιμες οι νέες πιστώσεις ανάληψης υποχρεώσεων για το 2010.

[pic]

Η μηνιαία απορρόφηση των πιστώσεων πληρωμών κατά τη διάρκεια του έτους (Ιανουάριος – Δεκέμβριος 2009) εμφαίνεται στη γραφική παράσταση που ακολουθεί. Ο ρυθμός απορρόφησης συνδέεται με το χρονοδιάγραμμα αποστολής των τεσσάρων δηλώσεων πληρωμής (31 Ιανουαρίου, 30 Απριλίου, 31 Ιουλίου και 10 Νοεμβρίου για τις αιτήσεις πληρωμής που αντιστοιχούν στο τέταρτο τρίμηνο 2008, στο πρώτο τρίμηνο 2009, στο δεύτερο τρίμηνο 2009 και στο τρίτο τρίμηνο 2009, αντιστοίχως).

[pic]

Η κατανομή, ανά κράτος μέλος και ανά περίοδο δήλωσης, των ποσών που κατέβαλε η Επιτροπή για το δημοσιονομικό έτος 2009, εμφαίνεται στον πίνακα που ακολουθεί. Πρόκειται για τις περιόδους δήλωσης από 16 Οκτωβρίου έως 31 Δεκεμβρίου 2008 (τέταρτο τρίμηνο 2008), από 1 Ιανουαρίου 2009 έως 31 Μαρτίου 2009 (πρώτο τρίμηνο 2009), από 1 Απριλίου 2009 έως 30 Ιουνίου 2009 (δεύτερο τρίμηνο 2009) και από 1 Ιουλίου 2009 έως 15 Οκτωβρίου 2009 (τρίτο τρίμηνο 2009).

Στον πίνακα που ακολουθεί, τα ποσά στις στήλες «δεύτερο τρίμηνο 2008» και «τρίτο τρίμηνο 2008» αφορούν τα προγράμματα του ΕΓΤΑΑ τα οποία χρησιμοποίησαν εξ ολοκλήρου τις πιστώσεις ανάληψης υποχρεώσεων για το 2007 και το 2008 και έπρεπε να περιμένουν μέχρι το 2009 για την κάλυψη των ποσών με νέες πιστώσεις για το 2009.

[pic]

Το ποσόν των 8,21 δισεκ. Ευρώ που καταβλήθηκε το 2009 αφορά μόνο εξοφλήσεις δεδομένου ότι το σύνολο της προβλεφθείσας προχηματοδότησης καταβλήθηκε το 2007 και 2008.

Στον πίνακα της επόμενης σελίδας γίνεται σύγκριση, για κάθε κράτος μέλος, μεταξύ των πληρωμών του ΕΓΤΑΑ που έγιναν το 2009 και αυτών που έγιναν το 2008. Οι ενδιάμεσες πληρωμές το 2009 αυξήθηκαν το 2009 κατά 35,4% σε σχέση με το 2008 (8,21 δισεκ. έναντι 6,06 δισεκ. ευρώ), ωστόσο το συνολικό ποσόν μειώθηκε κατά -3,9% (8,21 δισεκ. έναντι 8,54 δισεκ. ευρώ), αφού το τελευταίο τμήμα της προχρηματοδότησης είχε ήδη καταβληθεί το 2008.

[pic]

Τεχνική βοήθεια

Στον προϋπολογισμό του 2009, διατέθηκαν 9,9 εκατ. ευρώ για πιστώσεις πληρωμών. Στον πίνακα που ακολουθεί, εμφαίνονται οι πληρωμές για τεχνική βοήθεια, συνολικού ποσού 3,7 εκατ. ευρώ. Το σημαντικότερο μέρος αφορά το Ευρωπαϊκό Δίκτυο Αγροτικής Ανάπτυξης.

[pic]

Ανάλυση δαπάνης που δηλώνεται ανά άξονα και μέτρο

Στον πίνακα που ακολουθεί εμφαίνονται οι αιτήσεις πληρωμής που δηλώθηκαν για κάθε κράτος μέλος και κάθε άξονα/μέτρο για την αγροτική ανάπτυξη το 2009 (τέταρτο τρίμηνο 2008 έως τρίτο τρίμηνο 2009), από το 2007 έως το 2009 (τέταρτο τρίμηνο 2006 έως τρίτο τρίμηνο 2009), καθώς και τα χρηματοδοτικά σχέδια των προγραμμάτων του ΕΓΤΑΑ (2007-2013· ΕΕ-27).

Το 2009, η δαπάνη εξακολουθεί να συγκεντρώνεται στον άξονα 2 (57,8%), ενώ ακολουθεί ο άξονας 1 με 32%, ο άξονας 3 με 4,4% και ο άξονας 4 με 1,1%. Αυτή η κατανομή δαπάνης εξακολουθεί να αποκλίνει σημαντικά από την κατανομή των χρηματοδοτικών σχεδίων για την περίοδο προγραμματισμού 2007-2013 (33,6%, 44,4%, 13,3% και 5,9%, αντιστοίχως, για τους άξονες 1 έως 4).

Τα μέτρα του άξονα 2 αφορούν κυρίως ετήσιες πληρωμές (π.χ. γεωργοπεριβαλλοντικά μέτρα), ενώ τα μέτρα των αξόνων 1 και 3 αφορούν κυρίως πολυετή μέτρα των οποίων η διαδικασία έγκρισης και εφαρμογής απαιτεί περισσότερο χρόνο (π.χ. επενδυτικά σχέδια).

Σε σχέση με τον μέσο όρο της πρώτης τριετίας (2007 – 2009), το έτος 2009 η δαπάνη κατανέμεται περισσότερο ισόρροπα μεταξύ των αξόνων και τα επίπεδα δαπάνης για κάθε άξονα τείνουν να συγκλίνουν σε σχέση με τα επίπεδα των αξόνων που αναφέρονται στα χρηματοδοτικά σχέδια. Για παράδειγμα, ο άξονας 2 μειώνεται από 75,0% το 2008, σε 57,8% το 2009 και ο άξονας 1 αυξάνεται από 21,3% το 2008, σε 32,0% το 2009.

[pic]

Ποσοστό εκτέλεσης προγραμμάτων ΕΓΤΑΑ

Στη γραφική παράσταση της επόμενης σελίδας εμφαίνεται το ποσοστό δημοσιονομικής εκτέλεσης των προγραμμάτων αγροτικής ανάπτυξης (από τις αρχές του 2009, περιλαμβανομένου του τετάρτου τριμήνου 2009) σε σχέση με τις πιστώσεις για την περίοδο 2007-2009. Το μέσο ποσοστό δημοσιονομικής εκτέλεσης του ΕΓΤΑΑ για το σύνολο των προγραμμάτων ΕΓΤΑΑ είναι 68,4%.

Σύμφωνα με τη γραφική παράσταση, τα περισσότερα κράτη μέλη έχουν απορροφήσει περισσότερο από το 50% των πιστώσεων της περιόδου 2007-2009.

Επιπλέον, σε τρία κράτη μέλη το επίπεδο της δηλωθείσας δαπάνης υπερβαίνει τις αναλήψεις για το 2007-2009 και η διαφορά έπρεπε να καλυφθεί με νέες αναλήψεις από το 2010.

[pic]